PREDLOG

Na osnovu člana 38 stav 1 tačka 2 Zakona o lokalnoj samoupravi („Sl. list Crne Gore“, br.2/18, 34/19 i 38/20) i člana 43 stav 1 tačka 2 Statuta Opštine Bar („Sl.list Crne Gore-opštinski propisi“, br. 37/18) Skupština opštine Bar na sjednici održanoj dana \_\_\_\_\_\_\_\_2021. godine, donijela je

**ODLUKU**

**o stavljanju van snage Odluke o visini naknade za upotrebu lokalnih i nekategorisanih putevakoja se plaća na drumska motorna i njihova priključna vozila**

Član 1.

Stavlja se van snage Odluka o visini naknade za upotrebu lokalnih i nekategorisanih puteva koja se plaća na drumska motorna i njihova priključna vozila („Sl. list RCG –opštinski propisi“, br. 07/94, 14/96, 16/96, 30/98 i 23/99).

Član 2.

Ova Odluka stupa na snagu osmog dana od dana objavljivanja u „Službenom listu Crne Gore- opštinski propisi“.

**SKUPŠTINA OPŠTINE BAR**

Broj :\_\_\_\_\_\_\_\_\_\_\_\_\_\_\_ **PREDSJEDNIK**

Bar,\_\_\_\_\_\_\_\_\_\_\_2021. godine Milena Božović

**Obrazloženje**

Pravni osnov za donošenje ove Odluke sadržan je u članu 38 stav 1 tačka 2 Zakona o lokalnoj samoupravi („Sl. list Crne Gore“, br. 2/18, 34/19 i 38/20) i članu 43 stav 1 tačka 2 Statuta Opštine Bar („Sl. list Crne Gore - opštinski propisi“, br. 37/18), kojima je propisano da Skupština donosi propise i druge opšte akte.

Ministarstvo finansija Crne Gore, aktom broj 02-17758/1 od 20.10.2020. godine, informisalo je Opštinu Bar da je u postupku izrade registra na objedinjavanju fiskalnih i parafiskalnih nameta na nacionalnom i lokalnom nivou, a u toku revizije propisa kojima su utvrđeni nameti, uočilo da je Odluku o visini naknade za upotrebu lokalnih i nekategorisanih puteva koja se plaća na drumska motorna i njihova priključna vozila („Sl. list RCG – opštinski propisi“, br. 07/94, 14/96, 16/96, 30/98 i 23/99), potrebno staviti van snage, zato što je donijet propis koji uređuje istu oblast, a navedena Odluka nije stavljena van snage, tako da je ista neprimjenljiva.

Sljedstveno tome, predlaže se Skupštini opštine Bar da donese Odluku o stavljanju van snage Odluke o visini naknade za upotrebu lokalnih i nekategorisanih putevakoja se plaća na drumska motorna i njihova priključna vozila („Sl. list RCG – opštinski propisi“, br. 07/94, 14/96, 16/96, 30/98 i 23/99).

**SEKRETARIJAT ZA KOMUNALNO – STAMBENE POSLOVE**

**I ZAŠTITU ŽIVOTNE SREDINE**